[bookmark: _GoBack]Alsónyék Község Önkormányzata Képviselő-testületének .../.... (...) önkormányzati rendelete
a szociális célú tűzifa juttatásáról
[1] Jelen szabályozás célja, hogy megállapítsa a szociális célú tűzifa támogatás jogosultsági feltételeit.
[2] Alsónyék Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) g) pontjában kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:
1. §
Alsónyék Község Önkormányzatának Képviselő-testülete (továbbiakban: képviselő-testület) Alsónyék közigazgatási területén a Közigazgatási és Területfejlesztési Minisztérium által az ÖGF/49-66/2025-KTM. számú támogatói okiratban biztosított szociális célú tüzelőanyag vásárlásához kapcsolódó támogatás (továbbiakban: támogatás) igénylésének részletes feltételeit és a szociális rászorultság szabályait e rendelet szerint határozza meg.
2. §
(1) A Képviselő- testület térítésmentesen természetbeni juttatásként tűzifát biztosít azon szociálisan rászoruló személynek, aki Alsónyéken bejelentett lakcímmel rendelkezik és az e rendeletben meghatározott egyéb feltételeknek megfelel.
(2) Az azonos lakóingatlanban élő személyek közül csak egy kérelmező részére állapítható meg a támogatás.
(3) Alsónyéken lakóhellyel és tartózkodási hellyel is rendelkező személy csak egy kérelemben - ahol életvitelszerűen él - vehető figyelembe a háztartás tagjaként.
(4) A kérelmező azon ingatlan vonatkozásában jogosult a támogatásra, melyben életvitelszerűen tartózkodik.
3. §
(1) Szociális célú tűzifa támogatásra jogosult, az alábbi feltételek egyidejű fennállása esetén az:
a)	aki a szociális célú tűzifa igényét az 1. melléklet szerinti kérelem nyomtatványon a Bátaszéki Közös Önkormányzati Hivatal Alsónyéki Kirendeltségén (Alsónyék, Fő u. 1.) benyújtotta,
b)	aki
ba)	a szociális igazgatásról és szociális ellátásokról szóló 1993.évi III. törvény szerinti aktív korúak ellátására, vagy időskorúak járadékára jogosult, vagy
bb)	a települési támogatásról és egyéb szociális ellátásokról szóló 4/2019. (III. 25.) önkormányzati rendelet szerint gyógyszerkiadások viseléséhez települési támogatásban részesül, vagy
bc)	a gyermekek védelméről és a gyámügyi igazgatásról szóló 1997. évi XXXI. törvényben szabályozott rendszeres gyermekvédelmi kedvezményben részesül, vagy
bd)	olyan nyugdíjas, akinek a háztartásában együtt élő személyek egy főre eső jövedelme nem haladja meg a szociális vetítési alap 440[J1] %-át, egyszemélyes háztartás (egyedül élő) esetén 550[J2] [J3] %-át, vagy
be)	olyan, tartósan beteg gyermeket nevelő szülő, akinek a háztartásában együtt élő személyek egy főre eső jövedelme nem haladja meg a szociális vetítési alap 450 %-át,vagy
bf)	közfoglalkoztatásban vesz részt és
c)	lakóingatlanában fatüzelésre alkalmas fűtőberendezéssel rendelkezik.
(2) A kérelmek elbírálása során előnyben kell részesíteni:
a)	a három vagy több gyermekes családokat,
b)	a gyermekét egyedül nevelő szülőt,
c)	a tartósan beteg vagy súlyosan fogyatékos gyermeket nevelő szülőt,
d)	a tartósan beteg vagy súlyosan fogyatékos személyt.
(3) A képviselő-testület a szociális tűzifa támogatást - mérlegelési jogkörében az (1)–(2) bekezdésben foglaltakon túl – a kérelmező szociális-, illetve rendkívüli élethelyzetére tekintettel is megállapíthatja.
(4) A határidőben benyújtott, jogosultsági feltételeknek megfelelő kérelmek között a rangsort –a (2) bekezdésben foglaltak érvényesülését követően- a háztartásban együtt élő személyek egy főre jutó jövedelme alapján kell felállítani.
(5) A támogatás mértéke háztartásonként legfeljebb 5 m3.
4. §
(1) A szociális célú tűzifára irányuló kérelem azon időpontig fogadható be, ameddig az önkormányzat rendelkezésére álló 46 m3 nagyságú készlet határozattal kiutalásra nem került, de legkésőbb 2025. október 31. napjáig.
(2) A kérelmek elbírálása a képviselő –testület hatáskörébe tartozik, mely azok elbírálásáról legkésőbb 2025. november 15. napjáig dönt.
(2a) Amennyiben az (1) és (2) bekezdésben foglalt eljárásnak megfelelően az önkormányzat rendelkezésére álló 46 m3 nagyságú készlet teljes egészében nem kerül kiutalásra, úgy a Képviselő-testület a kiutalásra nem került mennyiség erejéig ismételten meghirdetheti a szociális célú tűzifa juttatásra irányuló kérelmek befogadását 5 napos benyújtási határidő tűzésével, a 3. §. szerinti jogosultsági feltételek alkalmazásával. Ilyen módon beérkezett kérelmeket a Képviselő-testület a benyújtási határidő leteltét követő 3 napon belül bírálja el.
(3) A tűzifa átvételét a jogosult a rendelet 2. mellékletét képező átvételi elismervény aláírásával igazolja.
5. §
(1) A természetbeni juttatás kizárólagos forrása a települési önkormányzatok szociális célú tüzelőanyag vásárlásához kapcsolódó pályázat alapján megítélt támogatás és ahhoz biztosított önkormányzati önerő.
(2) Az önkormányzat rendelkezésére álló 46 m3 nagyságú készlet határozattal történő kiutalását követően beadott kérelmeket forráshiány miatt, függetlenül attól, hogy a rendeletben meghatározott feltételeknek megfelelnek, el kell utasítani.
6. §
(1) A jogosultság és a kérelemben foglaltak valódiságának ellenőrzésére az eljárás során helyszíni szemle végezhető.
(2) Amennyiben az Önkormányzat tudomására jut, hogy a támogatásban részesülő rosszhiszeműen használta fel a tűzifát, úgy ezen kérelmező a következő 5 évben szociális célú tűzifára jogosulatlanná válik.
7. §
Ez a rendelet 2025. október 1-jén lép hatályba, és 2026. március 31-én hatályát veszti.

